Benoît Mandelbrot - Biquipedia, a enziclopedia libre

# Benoît Mandelbrot

### De Biquipedia

Benoît Mandelbrot estió uno d'os primeros zientificos en utilizar os ordenadors t'estudiar la frautalidá como en iste exemplo de conchunto de Mandelbrot.

Benoît B. Mandelbrot (naixito en 1924) ye un matematico conoxito por os suyos treballos sobre os fractals. Ye lo prenzipal responsable d'o auche d'iste dominio d'as matematicas dende l'inizio d'os años güeitanta, e de l'interés crezient d'o publico. En efeuto supo utilizar a ferramienta que yera-se popularizando en ista epoca - l'ordinador - ta trazar os más conoxitos exemplos de cheometría fractal: o conchunto de Mandelbrot por supuesto, asinas como os conchuntos de Julia escubiertos por Gaston Julia qui imbentó as matematicas d'os fractals, desarrollatos luego por Mandelbrot.

## [editar] Biografía

Benoît Mandelbrot mientres o suyo nombramiento como miembro d'a Lechión d'Onor.

Naxió lo 20 de nobiembre de 1924 en Barsobía, Polonia dentro d'una familia chodiga culta d'orichen lituano. Estió introduxito á lo mundo d'as matematicas dende chicot merzet á os suyos dos tíos. Cuan a suya familia emigra ta Franzia en 1936 o suyo tío Szolem Mandelbrot, profesor de matematicas en o Collège de France e suzesor de Hadamardost en iste puesto, toma responsabilidat d'a suya educazión. Dimpués de reyalizar os suyos estudio en l'Unibersidat de Lyon ingresó á l'"École Polytechnique", á temprana edad, en 1944 baxo a direzión de Paul Lévy qui tamién influyo-le fuertement. Se doctoró en matematicas por a Unibersidat de París en l'año 1952.

Estió profesor d'economía en a Unibersidat de Harvard, incheniería en Yale, fesiolochía en o Colechio Albert Einstein de Medizina, e matematicas en París e Ginebra. Dende 1958 treballó en IBM en o Centro de imbestigaciones Thomas B. Watson en Nueba York.

## [editar] Logros zientificos

Prenzipal creyador d'a cheometría fractal, en referir-se á l'impauto d'ista diziplina en a consecuzión e interpretazión d'os objetos que se troban en a naturaleza. En 1982 publicó o suyo libro Fractal Geometry of Nature en o cual que explicaba as suyas imbestigazions á iste campo. A cheometría fractal se destinxe por una aproximazión más abstrauta á la dimensión d'a que carauteriza á la cheometría conbenzional.

## [editar] Onors y premios

En 1985 rezibió o premio "Barnard Medal for Meritorious Service to Science". En os años siguients rezibió la "Franklin Medal". En 1987 estió galardonato con o premio "Alexander von Humboldt"; tamién rezibió la "Medalla Steindal" en 1988 e muitos atros premios, encluyindo la "Medalla Nevada" en 1991.

## [editar] Enrastres esternos

| Se beigan as imachens de Commons sobre Benoît Mandelbrot.

| Wikiquote tien una colezión de frases zelebres de u sobre Benoît Mandelbrot.

- Pachina web B.Mandelbrot en Yale. (en anglés)

Categoría: Matematicos de Polonia

##### Views

- Articlo
- Descusión
- Bersión autual

##### Mirar

##### En atras luengas

- Afrikaans
- Български
- Bosanski
- Català
- Česky
- Dansk
- Deutsch
- Ελληνικά
- English
- Español
- Euskara
- فارسی
- Suomi
- Français
- עברית
- Hrvatski
- Magyar
- Ido
- Íslenska
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Svenska
- ไทย
- Українська
- 中文